עמרי הכהן

עמרי הכהן (נולד ב-24 בנובמבר 1988) הוא שחקן, אמן אימפרוביזציה, קומיקאי, מחזאי, במאי, יוצר תוכן ומגיש פודקאסטים ישראלי. הוא מוכר בעיקר כמקים וכחבר בקבוצת האימפרוביזציה "פורפליי" וכמקים חברת ההפקות וערוץ היוטיוב דונקי יחד עם הקומיקאי אור בוטבול.

 ביוגרפיה 
הכהן נולד ב-1988 בירושלים וגדל בשכונת בית הכרם, הבכור מבין שלושה אחים. למד במגמת התיאטרון בבית הספר התיכון ליד האוניברסיטה, והדריך בתנועת הצופים. את שירותו הצבאי עשה בחיל התותחנים.

ב-2011 השתתף בסדנת משחק של הסטודיו לאמנויות הבמה - תיאטרון חולון, ואחריה למד לימודי משחק בסטודיו ניסן נתיב, אותם סיים ב-2014.

במהלך לימודיו הקים ושיחק באנסמבל "התפוז האורבני" בהוד השרון. בשנת 2014 היה שותף להקמת קבוצת האימפרוב "פורפליי", שבמסגרתה יצר את המופע "אימפרו-LIVE", מופע שעלה בקביעות בתיאטרון הקאמרי ובתיאטרון צוותא.

 קריירה מקצועית 
 כתיבה ובימוי 
 גיבור - כתיבה (עם עמית אולמן) של אופרת ראפ מדע בדיוני (תיאטרון באר שבע, 2022)
 הטוב הרע והנערה - בימוי קברט אימפרוביזציה (תיאטרון חיפה, 2022)
 מי גמר על איתמר - בימוי במסגרת פסטיבל תיאטרון קצר (צוותא, 2023)
 כסאות מוזיקליים - כתיבה עם יאיר סרי ובימוי עם אוהד ובר של קומדיית פשע מוזיקלית במסגרת פסטיבל נוער הקאמרי (הקאמרי, 2025)

 משחק 
 הקבינט - הצגת נוער ("סקאי הפקות" 2014)
 טקס פרסי התיאטרון לילדים ונוער - הנחיה (תיאטרון הבימה 2015)
 תיכון מגשימים - אופרת היפ הופ (תיאטרון האינקובטור, 2016)
 קברט חיינו ומותנו - עיבוד של ציון אשכנזי למחזה "יובל" מאת ג'ורג' טבורי (תמונע, 2016)
 לא סתם סיפור - הצגת ילדים בבימויו של חנוך רעים (מדיטק, 2016)
 המון מה להפסיד (תיאטרון האינקובטור)
 בוז'ולה - מופע מערכונים מקורי (האינקובטור, 2018)
 קול אחד - מחזה מאת חגית בודנקין ובבימוי אסנת זיביל. זוכה פרס אסיטז' להצגת השנה לנוער (תיאטרון הנפש, 2018)
 שיר של אמונה וכפירה - הצגה (תיאטרון האינקובטור, 2020)
 מותק בול באמצע - תפקיד אורח בשני פרקים בסדרה (כאן 11, 2021)
 שלום עולמים - עיבוד לתיאטרון של אורית ליכטנשטט-גל לסיפור מאת ש"י עגנון (אספקלריא, 2022)
 מוּבְטַחַת - מופע מוזיקלי בעקבות משוררות ומשוררים במסגרת "שבוע מורשת" (2023)
 תיק 512 - סדרת טלוויזיה (כאן 11, 2023).
 מקליד/ה - מחזה מאת רוני ברודצקי ובבימויה, המבוסס על שיחות וואטסאפ אמיתיות (צוותא, 2023)
 פרחים לא משקרים - מחזה זוגי מאת עדי גורל ובבימויה על גבר ואשה שהחליטו לתרגל מקרי-מבחן בזוגיות שלהם, לצד אגם שוסטר (צוותא, 2024)
 מגרש ביתי - סרט קצר של הבמאי אלעד לאור (2024)
 כל צורות הירח - סרט קצר של הבמאי אוריאל שאולזון (2025)

 שיתופי פעולה עם אור בוטבול 
הכהן ואור בוטבול החלו לשתף פעולה ב-2022, כשכתבו ביחד את המחזה "גרסת הבמאי" שעלה במסגרת פסטיבל תיאטרון קצר בצוותא. ב-2023 החלו השניים להגיש פודקאסט שבועי במסגרת רשת "עושים היסטוריה" בשם "מתחת לכל ביקורת" שבו סקרו באופן קומי ביקורות על בתי עסק ואתרים, וזכו עליו בפרס "פריצת השנה" של אתר גיקטיים. לאחר 50 פרקים החליטו להפסיק את שיתוף הפעולה עם "עושים היסטוריה", והחלו להגיש פודקאסט שבועי בשם "מגזין הבוקר בערב" בהפקת רשת אודיותר, יצרו את שעשועון הרשת חרטטוני! ובהמשך גם יצרו משחק קופסה בנושא. ב-2024  זכו בפרס חביבי הקהל עבור פורמט טלוויזיוני קומי שפיתחו עבור חברת “ארמוזה” בתחרות RealScreen. ב-2025 הקימו את חברת ההפקות "דונקי הפקות בע"מ" ומיתגו מחדש את הערוץ שלהם ביוטיוב תחת השם "דונקי".

 חיים אישיים 
הכהן מנהל אורח חיים צמחוני. מאז 2023 הוא נשוי לרות אורנשטיין והשניים מתגוררים בתל אביב.

 קישורים חיצוניים 









 הערות שוליים 

קטגוריה:שחקני תיאטרון ישראלים
קטגוריה:מגישי פודקאסטים
קטגוריה:במאי תיאטרון ישראלים
קטגוריה:בוגרי התיכון ליד האוניברסיטה
קטגוריה:בוגרי תנועת הצופים בישראל
קטגוריה:בוגרי הסטודיו למשחק ניסן נתיב
קטגוריה:צמחונים ישראלים
קטגוריה:ישראלים שנולדו ב-1988